
DR.30.11.2015  57  

 

bukannya dimansuhkan begitu sahaja. Saya juga ingin bertanya sama ada program subsidi 
payudara, prosthesis dan baju dalam post-mastectomy masih lagi dilaksanakan oleh 
LPPKN? Jika ada, berapa peruntukan setiap tahun daripada permulaan program sehingga 
tahun 2016. Jika sudah tidak dilaksanakan lagi, mengapa? Saya mohon supaya 
penyambungan program-program ini memandangkan kadar barah payudara yang amat 
tinggi di negara kita. 

Seterusnya saya merujuk kepada Butiran 040600 – Perundangan dan 
Penguatkuasaan dan Butiran 040800 – Kanak-kanak. Saya di sini ingin menarik perhatian 
Dewan yang mulia ini kepada laporan media minggu lepas di mana seorang lelaki yang 
berumur 35 tahun telah merogol seorang kanak-kanak berumur 11 tahun, memaksa 
isterinya merekodkan perlakuan jenayah keji tersebut dan kemudian cuba menjual video 
tersebut. Mangsa merupakan adik kepada si isteri pelaku dan isteri tersebut umurnya hanya 
14 tahun. Sebelum berkahwin, juga pernah menjadi mangsa rogol kepada si pelaku 
tersebut. Ucapan pertama saya dalam Dewan yang mulia ini, saya masih ingat lagi, saya 
menyeru agar pihak kerajaan melarang perkahwinan kanak-kanak dan mewujudkan satu 
akta daftar nama pesalah jenayah seksual. 

Perkahwinan kanak-kanak di bawah umur 18 tahun patut dilarang sama sekali di 
Malaysia. Negara kita telah meratifikasikan convention penghapusan segala bentuk 
diskriminasi terhadap wanita ataupun SIDOR dengan beberapa pengecualian termasuk 
Artikel 16(2) untuk melarang perkahwinan kanak-kanak. Justeru, sehingga hari ini kerana 
kita ada pengecualian terhadap artikel tersebut dalam SIDOR sehingga hari ini, daripada 
statistik terkini iaitu pada tahun 2010 terdapat lebih kurang 16,000 orang kanak-kanak 
perempuan bawah umur 15 tahun yang berkahwin, hanya untuk tahun tersebut sahaja. 
Pelbagai laporan telah diterbitkan sama ada di dalam atau pun luar negara tentang aspek-
aspek negatif dan hampir tiada aspek positif tentang perkahwinan kanak-kanak. 

Kes terbaru yang saya bangkitkan tadi hanya satu daripada contoh bagaimana 
seorang isteri berumur 14 tahun tidak berupaya melawan dan mempertahankan hak dirinya 
serta keselamatan adik perempuannya terhadap suami, si suami yang dewasa itu. Kita 
sebagai pemimpin dan sebagai ibu bapa, pakcik, makcik, orang dewasa, kita telah dan 
akan terus mengecewakan dan menggagalkan kanak-kanak Malaysia yang menjadi 
mangsa perkahwinan bawah umur selagi kita gagal merubah perundangan untuk melarang 
perkara ini. 

Tuan Pengerusi, keduanya, akta daftar nama pesalah jenayah seksual yang telah 
dibangkitkan berkali-kali dan bertahun-tahun. Instrumen ini saya masih ingat lagi 
dicadangkan oleh Polis Diraja Malaysia (PDRM) pada tahun 2007 selepas peristiwa malang 
adik Nurin Jazlin yang mayatnya dijumpai dalam sebuah beg selepas dirogol dan dibunuh. 
Cadangan ini telah disokong pada masa itu Kementerian Pembangunan Wanita, Keluarga 
Dan Masyarakat. Kini sudah tahun 2015, sudah lapan tahun. Apa sudah terjadi dengan akta 
tersebut? Dalam kita bimbang tentang ISIS, insiden-insiden keganasan (terrorism), pada 
hari ini statistik menunjukkan bahawa setiap 15 minit di Malaysia seorang wanita menjadi 
mangsa rogol. Sejumlah 100 orang wanita di Malaysia dirogol setiap hari dan separuh 
daripada mereka umurnya hanya kurang daripada 16 tahun. 

Jadi saya di sini memohon kepada Menteri agar memastikan kedua-dua 
perundangan melarang perkahwinan kanak-kanak dan akta daftar nama pesalah jenayah 
seksual dibentangkan secepat mungkin, kalau boleh tahun depan. Ia merupakan 
tanggungjawab kita untuk mewujudkan satu suasana yang selamat dan sihat kepada 
semua rakyat Malaysia tua dan muda, lelaki dan wanita. Justeru saya merayu kepada 
rakan-rakan seperjuangan saya daripada kedua-dua pihak untuk memastikan kedua-dua 
perundangan ini menjadi kenyataan secepat mungkin. Sekian terima kasih. 

Tuan Pengerusi: Yang Berhormat Lenggong, selepas Yang Berhormat Lenggong, 
Yang Berhormat Kuala Langat.  

 

3.58 ptg. 

Dato’ Shamsul Anuar bin Haji Nasarah [Lenggong]: Terima kasih Tuan 
Pengerusi kerana memberikan peluang saya bahas di peringkat Jawatankuasa 
Kementerian Pembangunan Wanita, Keluarga Dan Masyarakat. Butiran 040800 – Kanak-
kanak, 041000 – Kurang Upaya, seterusnya 040000 – Kebajikan Masyarakat dan 070000 – 



bukannya dimansuhkan begitu sahaja. Saya juga ingin bertanya sama ada program subsidi payudara, prosthesis dan baju dalam post-mastectomy masih lagi dilaksanakan oleh LPPKN? Jika ada, berapa peruntukan setiap tahun daripada permulaan program sehingga tahun 2016. Jika sudah tidak dilaksanakan lagi, mengapa? Saya mohon supaya penyambungan program-program ini memandangkan kadar barah payudara yang amat tinggi di negara kita. Seterusnya saya merujuk kepada Butiran 040600- Perundangan dan Penguatkuasaan dan Butiran 040800- Kanak-kanak. Saya di sini ingin menarik perhatian Dewan yang mulia ini kepada laporan media minggu lepas di mana seorang lelaki yang berumur 35 tahun telah merogol seorang kanak-kanak berumur 11 tahun, memaksa isterinya merekodkan perlakuan jenayah keji tersebut dan kemudian cuba menjual video tersebut. Mangsa merupakan adik kepada si isteri pelaku dan isteri tersebut umurnya hanya 14 tahun. Sebelum berkahwin, juga pernah menjadi mangsa rogol kepada si pelaku tersebut. Ucapan pertama saya dalam Dewan yang mulia ini, saya masih ingat lagi, saya menyeru agar pihak kerajaan melarang perkahwinan kanak-kanak dan mewujudkan satu akta daftar nama pesalah jenayah seksual. Perkahwinan kanak-kanak di bawah umur 18 tahun patut dilarang sama sekali di Malaysia. Negara kita telah meratifikasikan convention penghapusan segala bentuk diskriminasi terhadap wanita ataupun SIDOR dengan beberapa pengecualian termasuk Artikel 16(2) untuk melarang perkahwinan kanak-kanak. Justeru, sehingga hari ini kerana kita ada pengecualian terhadap artikel tersebut dalam SIDOR sehingga hari ini, daripada statistik terkini iaitu pada tahun 2010 terdapat lebih kurang 16,000 orang kanak-kanak perempuan bawah umur 15 tahun yang berkahwin, hanya untuk tahun tersebut sahaja. Pelbagai laporan telah diterbitkan sama ada di dalam atau pun luar negara tentang aspek- aspek negatif dan hampir tiada aspek positif tentang perkahwinan kanak-kanak. Kes terbaru yang saya bangkitkan tadi hanya satu daripada contoh bagaimana seorang isteri berumur 14 tahun tidak berupaya melawan dan mempertahankan hak dirinya serta keselamatan adik perempuannya terhadap suami, si suami yang dewasa itu. Kita sebagai pemimpin dan sebagai ibu bapa, pakcik, makcik, orang dewasa, kita telah dan akan terus mengecewakan dan menggagalkan kanak-kanak Malaysia yang menjadi mangsa perkahwinan bawah umur selagi kita gagal merubah perundangan untuk melarang perkara ini. Tuan Pengerusi, keduanya, akta daftar nama pesalah jenayah seksual yang telah dibangkitkan berkali-kali dan bertahun-tahun. Instrumen ini saya masih ingat lagi dicadangkan oleh Polis Diraja Malaysia (PDRM) pada tahun 2007 selepas peristiwa malang adik Nurin Jazlin yang mayatnya dijumpai dalam sebuah beg selepas dirogol dan dibunuh. Cadangan ini telah disokong pada masa itu Kementerian Pembangunan Wanita, Keluarga Dan Masyarakat. Kini sudah tahun 2015, sudah lapan tahun. Apa sudah terjadi dengan akta tersebut? Dalam kita bimbang tentang ISIS, insiden-insiden keganasan (terrorism), pada hari ini statistik menunjukkan bahawa setiap 15 minit di Malaysia seorang wanita menjadi mangsa rogol. Sejumlah 100 orang wanita di Malaysia dirogol setiap hari dan separuh daripada mereka umurnya hanya kurang daripada 16 tahun. Jadi saya di sini memohon kepada Menteri agar memastikan kedua-dua perundangan melarang perkahwinan kanak-kanak dan akta daftar nama pesalah jenayah seksual dibentangkan secepat mungkin, kalau boleh tahun depan. Ia merupakan tanggungjawab kita untuk mewujudkan satu suasana yang selamat dan sihat kepada semua rakyat Malaysia tua dan muda, lelaki dan wanita. Justeru saya merayu kepada rakan-rakan seperjuangan saya daripada kedua-dua pihak untuk memastikan kedua-dua perundangan ini menjadi kenyataan secepat mungkin. Sekian terima kasih. Tuan Pengerusi: Yang Berhormat Lenggong, selepas Yang Berhormat Lenggong, Yang Berhormat Kuala Langat. 3.58 ptg. Dato' Shamsul Anuar bin Haji Nasarah [Lenggong]: Terima kasih Tuan Pengerusi kerana memberikan peluang saya bahas di peringkat Jawatankuasa Kementerian Pembangunan Wanita, Keluarga Dan Masyarakat. Butiran 040800- Kanak- kanak, 041000- Kurang Upaya, seterusnya 040000- Kebajikan Masyarakat dan 070000-.